rejauldu/bengali-wikipedia huggingface dataset:
ইউনাইটেড পিপলস ডেমোক্রেটিক ফ্রন্ট সংক্ষেপে ইউপিডিএফ, () হচ্ছে বাংলাদেশের পার্বত্য চট্টগ্রাম ভিত্তিক একটি আঞ্চলিক রাজনৈতিক দল। ১৯৯৮ সালের ২৬ ডিসেম্বর এটি ঢাকায় একটি কনফারেন্সের মাধ্যমে প্রতিষ্ঠিত হয় এবং শান্তিপূর্ণ গণতান্ত্রিক পথে পার্বত্য চট্টগ্রামের স্বায়ত্তশাসন প্রতিষ্ঠা করতে চায়। কনফারেন্স শেষে পাঁচ সদস্যের আহ্বায়ক কমিটি গঠন করা হয় যেটির আহ্বায়ক হন প্রসিত বিকাশ খীসা। ইউনাইটেড পিপলস ডেমোক্রেটিক ফ্রন্ট শান্তিপূর্ণ ও গণতান্ত্রিক উপায়ে পার্বত্য অঞ্চলকে সম্পূর্ণ স্বায়ত্তশাসিত করার দাবি করে। তবে, এর অনেক সদস্য সশস্ত্র এবং সহিংস বৌদ্ধ চরমপন্থী আচরণ প্রকাশ করেছে।   এটি একটি পার্বত্য চুক্তি বিরোধী সংগঠন। সম্প্রতি রাঙামাটিতে বাংলাদেশ সেনাবাহিনীর টহলরত সদস্যদের ওপর পার্বত্য চুক্তি বিরোধী সংগঠন ইউপিডিএফ এর সশস্ত্র সন্ত্রাসীদের হামলা পরবর্তী বন্দুকযুদ্ধে এক সন্ত্রাসী নিহত হয়েছে।  ইউপিডিএফ ২০০১ সালের অষ্টম জাতীয় সংসদ সাধারণ নির্বাচনে অংশগ্রহণ করে, যদিও দুই পদপ্রার্থীর দুজনই পরাজিত হন। অনেক বিশ্লেষণকারীকে অবাক করে দিয়ে প্রতিদ্বন্দ্ব্বিতাকারিগণ বিবেচনাযোগ্য ভোট পান।  ২০০৬ সালের নভেম্বরে ঢাকায় পার্টির প্রথম জাতীয় কংগ্রেস অনুষ্ঠিত হয় এবং প্রসিত বিকাশ খীসা ও রবি শঙ্কর চাকমাকে সভাপতি ও সাধারণ সম্পাদক করে কেন্দ্রীয় কমিটি নির্বাচন করা হয়।   তথ্যসূত্র    বহিঃসংযোগ   বিষয়শ্রেণী:২০০৬-এ প্রতিষ্ঠিত বিষয়শ্রেণী:গণতান্ত্রিক দল বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:বাংলাদেশী সরকার অসম্পূর্ণ বিষয়শ্রেণী:বাংলাদেশের সংগঠন অসম্পূর্ণ বিষয়শ্রেণী:এশীয় রাজনৈতিক দল অসম্পূর্ণ বিষয়শ্রেণী:১৯৯৮-এ প্রতিষ্ঠিত রাজনৈতিক দল বিষয়শ্রেণী:বাংলাদেশের সংখ্যালঘুদের রাজনৈতিক দল
মালদ্বীপে মৃত্যুদণ্ড আইনি শাস্তি তবে শেষ মৃত্যুদণ্ড কার্যকর হয়েছিল ১৯৫২ সালে যখন দেশটিতে ব্রিটিশ উপনিবেশ ছিল।  মৃত্যুদণ্ড কার্যকর করার একমাত্র আইনি পদ্ধতি হল প্রাণঘাতী ইনজেকশন, যদিও ফাঁসির প্রস্তাব করা হয়েছে। মৃত্যুদণ্ডযোগ্য অপরাধের মধ্যে রয়েছে খুন, ব্যভিচার, ধর্মত্যাগ, সন্ত্রাসবাদ এবং রাষ্ট্রদ্রোহ - তবে কোনো অপরাধের জন্য শাস্তি বাধ্যতামূলক নয়। সাত বছরের বেশি বয়সী আসামীদের জন্য মৃত্যুদণ্ড একটি আইনি শাস্তি।  বর্তমানে এটি বিশ্বাস করা হয় যে মালদ্বীপে প্রায় ১৭-২০ জন ব্যক্তি মৃত্যুদণ্ডের অধীনে রয়েছে, যাদের মধ্যে ১৩ জনকে ২০১৩ সালে সাজা দেওয়া হয়েছিল।  ২০১৬ সালে, দোষী সাব্যস্ত খুনি হুসাইন হুমাম আহমেদের মালদ্বীপে প্রাণঘাতী ইনজেকশনের মাধ্যমে মৃত্যুদণ্ড কার্যকর করার কথা ছিল কিন্তু আন্তর্জাতিক ক্ষমার আহ্বানের কারণে মৃত্যুদণ্ড স্থগিত করা হয়েছিল। জুলাইয়ের শেষের দিকে ২০১৭ সালে আহমেদের জন্য আরেকটি ফাঁসির তারিখ নির্ধারণ করা হয়েছিল এবং মালদ্বীপ জানিয়েছে যে তারা সেপ্টেম্বর ২০১৭ সালে তার মৃত্যুদণ্ড এবং অন্য দু'জনের মৃত্যুদণ্ড কার্যকর করতে চায়। অজানা কারণে, মৃত্যুদণ্ড কার্যকর করা হয়নি। মালদ্বীপ সরকারের একজন মুখপাত্র বলেছেন যে মৃত্যুদণ্ড কার্যকরের বিলম্ব ৮ অক্টোবর ২০১৭ এর মধ্যে সমাধান করা হবে। আবার যাইহোক, কোনো মৃত্যুদণ্ড কার্যকর না করেই তারিখটি চলে গেছে।  মালদ্বীপ ২০০৭ এবং ২০০৮ সালে মৃত্যুদণ্ডে জাতিসংঘের স্থগিতাদেশের বিরুদ্ধে ভোট দেয়, তারপর ২০১০ সালে স্থগিতাদেশের পক্ষে ভোট দেয়, তারপর ২০১২ এবং ২০১৪ সালে ভোটদান থেকে বিরত থাকে এবং তারপরে ২০১৬, ২০১৮ এবং ২০২০ সালে আবার এর বিরুদ্ধে ভোট দেয়।   তথ্যসূত্র   বিষয়শ্রেণী:দেশ অনুযায়ী মৃত্যুদণ্ড বিষয়শ্রেণী:মালদ্বীপে মানবাধিকার লঙ্ঘন
খেদারমারা বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি ইউনিয়ন।   আয়তন  খেদারমারা ইউনিয়নের আয়তন ৬৪০০ একর (২৫.৯০ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১০,৪৭৭জন। এর মধ্যে ৮,৪৮৭জন বৌদ্ধ, ১,৪৬৯জন মুসলিম, ৫১৯জন হিন্দু, ২জন খ্রিস্টান ।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  বাঘাইছড়ি উপজেলার দক্ষিণ-পশ্চিমাংশে খেদারমারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে রূপকারী ইউনিয়ন; পূর্বে কাচালং নদী, বাঘাইছড়ি ইউনিয়ন, সারোয়াতলী ইউনিয়ন, কাপ্তাই হ্রদ ও আমতলী ইউনিয়ন; দক্ষিণে কাপ্তাই হ্রদ এবং পশ্চিমে লংগদু উপজেলার আটারকছড়া ইউনিয়ন ও খাগড়াছড়ি জেলার দীঘিনালা উপজেলার মেরুং ইউনিয়ন অবস্থিত।   নামকরণ  জনশ্রুতি আছে, অনেক বছর আগে এই ইউনিয়নের এক গ্রামে বন্য হাতি ধরার জন্য খেদার (হাতি ধরার ফাঁদ) বানানো হয়। বন্য হাতি গুলোকে খেদারের ভিতর আটকে রেখে গল্প শুনিয়ে পোষ মানানো হত। সেই থেকে গ্রামটি খেদারমারা নামে পরিচিতি লাভ করে। খেদারমারা গ্রামের নামানুসারে ইউনিয়নের নামকরণ করা হয়।   প্রশাসনিক কাঠামো  খেদারমারা ইউনিয়ন বাঘাইছড়ি উপজেলার আওতাধীন ৩১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঘাইছড়ি থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩৮২নং উলুছড়ি ও ৩৮৩নং খেদারমারা এ ২টি মৌজা নিয়ে গঠিত। এ ইউনিয়নের গ্রামগুলো হল:  খেদারমারা  উত্তর পাবলাখালী  উলুছড়ি  ঢেবাছড়ি  নলবনিয়া  বড় দূরছড়ি  রাঙ্গা দূরছড়ি  মধ্যম পাবলাখালী  দক্ষিণ পাবলাখালী  মুসলিম পাড়া   শিক্ষা ব্যবস্থা  খেদারমারা ইউনিয়নের সাক্ষরতার হার ৩৯.২৯%। এ উপজেলায় ২টি মাধ্যমিক বিদ্যালয়, ১২টি প্রাথমিক বিদ্যালয় ও ১টি এবতেদায়ী মাদ্রাসা রয়েছে।   শিক্ষা প্রতিষ্ঠান  মাধ্যমিক বিদ্যালয়  উলুছড়ি মৌজা উচ্চ বিদ্যালয়  খেদারমারা উচ্চ বিদ্যালয়  প্রাথমিক বিদ্যালয়  আমতলী সরকারি প্রাথমিক বিদ্যালয়  উলুছড়ি রাবার প্রকল্প সরকারি প্রাথমিক বিদ্যালয়  উলুছড়ি সরকারি প্রাথমিক বিদ্যালয়  খেদারমারা সরকারি প্রাথমিক বিদ্যালয়  দক্ষিণ পাবলাখালী সরকারি প্রাথমিক বিদ্যালয়  দূরছড়ি সরকারি প্রাথমিক বিদ্যালয়  নব পশ্চিম হীরাচর সরকারি প্রাথমিক বিদ্যালয়  নলবনিয়া সরকারি প্রাথমিক বিদ্যালয়  পশ্চিম খেদারমারা সরকারি প্রাথমিক বিদ্যালয়  পশ্চিম লাল্যাঘোনা সরকারি প্রাথমিক বিদ্যালয়  পাবলাখালী সরকারি প্রাথমিক বিদ্যালয়  বটতলী প্রকল্প সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41407&union=10  মাদ্রাসা  দূরছড়ি এবতেদায়ী মাদ্রাসা   যোগাযোগ ব্যবস্থা  বাঘাইছড়ি উপজেলা সদর থেকে খেদারমারা ইউনিয়নে যোগাযোগের প্রধান সড়ক বাঘাইছড়ি-খেদারমারা সড়ক। প্রধান যোগাযোগ মাধ্যম অটোরিক্সা ও মোটর সাইকেল। এছাড়া নৌপথেও এ ইউনিয়নে যোগাযোগ করা যায়।   খাল ও নদী  খেদারমারা ইউনিয়নের পূর্ব দিক দিয়ে প্রবাহিত হচ্ছে কাচালং নদী। এছাড়াও রয়েছে কাপ্তাই হ্রদ।   হাট-বাজার  খেদারমারা ইউনিয়নের প্রধান হাট-বাজার হল দূরছড়ি বাজার।   দর্শনীয় স্থান   কাপ্তাই হ্রদ  খেদারমারা ভাবনা কেন্দ্র   জনপ্রতিনিধি   বর্তমান চেয়ারম্যান:বিল্টু চাকমা   আরও দেখুন   বাঘাইছড়ি উপজেলা  বাঘাইছড়ি থানা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:বাঘাইছড়ি উপজেলার ইউনিয়ন বিষয়শ্রেণী:রাঙ্গামাটি জেলা
This module implements the  template. Please see the template page for documentation on how to use the main RailGauge function.   Gauge data  The gauge information is stored at Module:RailGauge/data; to add new gauges, see the instructions there.   Data checks  This module includes a function that checks the data page for errors. It is used with the following code:  The first positional parameter is the name of the data page that you want to be checked. If this is omitted, the module checks Module:RailGauge/data.
নন্দনপুর ইউনিয়ন বাংলাদেশের রাজশাহী বিভাগের পাবনা জেলার সাঁথিয়া উপজেলার অন্তর্গত একটি ইউনিয়ন।    আয়তন ও জনসংখ্যা  গ্রামের সংখ্যা: ২৮টি মৌজার সংখ্যা: ১৯টি মোট জনসংখ্যা: প্রায় ২৯,৬৮৬ জন।   শিক্ষা  সাক্ষরতার হার: ৬৫%। শিক্ষা প্রতিষ্ঠান: সরকারী প্রাথমিক বিদ্যালয়: ১৪টি বে-সরকারী প্রাথমিক বিদ্যালয়: ০৬টি উচ্চ বিদ্যালয়: ০৩টি মাদ্রাসা: ০৩টি।   জনপ্রতিনিধি  বর্তমান চেয়ারম্যান: মোঃ রবিউল ইসলাম (লিটন মোল্লা) প্রাক্তন চেয়ারম্যানগণের তালিকা:  মোঃ শাহীন  আরও দেখুন   পাবনা জেলা  সাঁথিয়া উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:সাঁথিয়া উপজেলার ইউনিয়ন
চিলড্রেনস বুক ট্রাস্ট ( সিবিটি ) হল একটি ভারতীয় শিশু-কিশোর এবং তরুণ-প্রাপ্তবয়স্কদের জন্য বিখ্যাত বই প্রকাশনা সংস্থা। প্রখ্যাত কার্টুনিস্ট “শঙ্কর” নামে পরিচিত কেশব শঙ্কর পিল্লাই  সংস্থাটির প্রতিষ্ঠাতা। ১৯৫৭ খ্রিস্টাব্দে ভারতের তৎকালীন  রাষ্ট্রপতি  ড. সর্বপল্লী রাধাকৃষ্ণণ এর উদ্বোধন করেছিলেন। এর প্রধান কার্যালয় বর্তমানে  নতুন দিল্লির শঙ্করস্ ইন্টারন্যাশনাল ডলস্ মিউজিয়ম বা শঙ্করের আন্তর্জাতিক পুতুল যাদুঘরের সঙ্গে  বাহাদুরশাহ জাফর মার্গস্থিত নেহেরু হাউসে হলেও এদের প্রবেশদ্বার আলাদা। তবে বর্তমানে  শঙ্করস্ ইন্টারন্যাশনাল ডলস্ মিউজিয়ম, ডলস্  ডিজাইনিং এবং উৎপাদন কেন্দ্র, ডক্টর বিসি রায় মেমোরিয়াল চিলড্রেনস লাইব্রেরি এবং রিডিং রুম এবং লাইব্রেরি এবং ইন্দ্রপ্রস্থ প্রেস নিয়ে চিলড্রেন্স বুক ট্রাস্ট গঠিত।।   ইতিহাস  প্রথম দিকে চিলড্রেন্স বুক ট্রাস্ট কেশব শঙ্কর পিল্লাই রচিত গল্প প্রকাশিত হত এবং পরে অন্যদের রচিত গ্রন্থ প্রকাশ করতে থাকে। চিলড্রেন্স বুক ট্রাস্ট ১৯৬১ খ্রিস্টাব্দে কে শিবকুমারের ইংরাজীতে লেখা এবং রেবতীভূষণ ঘোষ দ্বারা চিত্রিত সচিত্র গ্রন্থ  "কিংস চয়েস" এবং  কুসমাবতী দেশপান্ডের হিন্দিতে রচিত এবং কে হেব্বার দ্বারা চিত্রিত  "বর্ষা কি বুন্দ" প্রকাশ করে। ইংরাজীতে লেখা সচিত্র গ্রন্থ "হোম" প্রকাশিত হয় ১৯৬৫ খ্রিস্টাব্দে। বইটির রচয়িতা ছিলেন কমলা নায়ার এবং চিত্রণ ও অলংকরণ করেন কে এস কুলকার্নি। প্রাক-স্কুল শিশুদের জন্য প্রথম ছবির বই প্রকাশিত হয়েছে ১৯৬৬ খ্রিস্টাব্দে। "থ্রি ফিশ" নামক এই বইটি যৌথভাবে লেখেন  দোলাত দুঙ্গাজি ও এ কে লাভাঙ্গিয়া এবং চিত্রাঙ্কন করেন পুলক বিশ্বাস।   চিলড্রেন্স বুক ট্রাস্ট ১৯৭৮ খ্রিস্টাব্দে প্রথম শিশু-কিশোর পাঠ্য পুস্তক রচয়িতাদের এক বার্ষিক প্রতিযোগিতার আয়োজন করে এবং  বার্ষিক প্রতিযোগিতা হতে বিজয়ী লেখকদের লেখা  চিলড্রেন্স বুক ট্রাস্ট প্রকাশ করে এবং  নিজেদের  ইন্দ্রপ্রস্থ প্রেসে সেগুলি মুদ্রিত হয়। সারা দেশে ১৫০০ পরিবেশকের মাধ্যমে প্রকাশিত গ্রন্থগুলি আন্তর্জাতিক বইমেলায় পাঠানো হয়।  Founder Biography  CBT website. তথ্যসূত্র  বিষয়শ্রেণী:নয়াদিল্লি ভিত্তিক কোম্পানি বিষয়শ্রেণী:ভারতের বই প্রকাশনা কোম্পানি
বড় তিন-বুঁদি (বৈজ্ঞানিক নাম: Ypthima nareda (Kollar)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।  আকার   বড় তিন-বুঁদি প্রসারিত অবস্থায় ডানার আকার ৪০-৫০ মিলিমিটার দৈর্ঘ্যের হয়।  বিস্তৃতি  ভারত (জম্মু-কাশ্মীর থেকে অরুণাচল প্রদেশ ও উত্তর-পূর্ব ভারত,পশ্চিমবঙ্গ) নেপাল, ভুটান, বাংলাদেশ, মায়ানমার, পাকিস্তান এর বিভিন্ন অঞ্চলে এদের দেখা যায়। বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল ও নিম্নতল বাদামি বর্ণের এবং উজ্জ্বল ও চকচকে সরু সুতোর মতো কাঁপাকাঁপা খয়েরি বা বাদামি দাগযুক্ত (fine striations)।  ডানার উপরিতলে সামনের ডানার শীর্ষভাগের (apical) সামান্য নিচে হলুদ বলয়ে ঘেরা দুই তারাবিন্দু (doubled puipled) যুক্ত একটি বড় কালো চক্ষুবিন্দু (ocillus) বর্তমান। পিছনের গোলাকৃতি ডানায় পোস্ট-ডিসকাল অংশে নিচের দিকে টরনাসের খানিক উপরে হলুদ বলয়ে ঘেরা এক তারাবিন্দু (uni-puipled) যুক্ত একটি মাঝারি আকৃতির কালো চক্ষুবিন্দু দেখা যায়। কোনো কোনো নমুনাতে উক্ত মাঝারি আকৃতির চক্ষুবিন্দুর সামান্য নিচে অনুরূপ একটি ক্ষুদ্র চক্ষুবিন্দু লক্ষ্য করা যায়। সিলিয়া(cillia) উভয় ডানাতেই সাদা।  ডানার নিম্নতলে সামনের ডানায় শীর্ষভাগের সামান্য নিচে উপরিতলের অনুরূপ দুই তারাবিন্দু যুক্ত একটি বড় কালো চক্ষুবিন্দু বিদ্যমান। পিছনের ডানায় শীর্ষভাগে কোস্টার একদম নিচে এক তারাবিন্দু যুক্ত একটি বড় কালো চক্ষুবিন্দু ও টর্নাল অংশের সামান্য উপরে গায়ে গায়ে দুটি অনুরূপ, তবে আকারে ছোট চক্ষুবিন্দু দেখা যায়। সমস্ত চক্ষুবিন্দুগুলিই হলুদ বলয় দ্বারা আবৃত। উভয় ডানার নিম্নতলে সাব-টার্মিনাল কালো দাগ বা বন্ধনী অবস্থিত যা পুরুষ প্রকারে অনুপস্থিত। শুষ্ক ও আর্দ্র-ঋতুরূপ একই প্রকার।  শুঙ্গ সাদায়-কালোয় ডোরাকাটা। মাথা, বক্ষদেশ (thorax) ও উদর উপরিতলে বাদামি ও নিম্নতলে ফ্যাকাশে সাদা।Wynter-Blyth, M.A. (1957) Butterflies of the Indian Region, pg 115-116.   আচরণ  সুলভ-দর্শন এই প্রজাতির উড়ান দুর্বল, তবে অন্যান্য রিং প্রজাতির তুলনায় শক্তিশালী। এরা ভূমির কাছাকাছি নিচু দিয়ে ওড়ে; একটানা বেশিক্ষন ওড়ে না এবং ওড়ার ভঙ্গিতে কিছুটা ঝাকি দেওয়ার লক্ষণ স্পষ্ট (jerking flight)। প্রায়শই এদের ঘাসে বসে থাকতে দেখা যায়। এরা মাঝেমাঝেই ডানা বন্ধ, আধ-মেলা বা পুরো মেলে ঘাসে, পাতায়, ডালে ও মাটিতে বসে স্বল্প সময় ধরে রোদ পোহায় এবং ছোট ছোট গুল্মের ফুলে বসে অনেকক্ষন ধরে মধুপান করে। এই প্রজাতি মাটির ভিজে ছোপে বসে খ্যাদ্যরস আহরণ করে থাকে। এই পাহাড়ী প্রজাতিকে সমতলে দেখা যায় না; পাহাড়ের পাদদেশে কদাচিৎ দেখা মেলে। হিমালয়ের ঘন জঙ্গলে, জঙ্গলের পথে ও কিনারে ৬০০- ২৮০০ মি, উচ্চতায় মার্চ থেকে নভেম্বর পর্যন্ত এদের বিচরণ লক্ষ্য করা যায়। পাহাড়ী গ্রামাঞ্চলে হালকা জংলা পরিবেশ যুক্ত অঞ্চলেও এদের দর্শন মেলে।  তথ্যসূত্র  বহিঃসংযোগ  বিষয়শ্রেণী:ভারতের প্রজাপতি বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি
উন্নতি হুদা (জন্ম ২০শে সেপ্টেম্বর ২০০৭) হলেন একজন ভারতীয় ব্যাডমিন্টন খেলোয়াড়। ২০২২ সালে, তিনি ওড়িশা ওপেনে মহিলাদের একক ইভেন্ট জিতে সর্বকনিষ্ঠ খেলোয়াড় হিসেবে কোন সুপার ১০০ বিডব্লিউএফ ওয়ার্ল্ড ট্যুর জিতে ইতিহাস সৃষ্টি করেছিলেন। তিনি ভারতের ২০২২ উবার কাপ দলেরও অংশ ছিলেন।  প্রাথমিক জীবন  উন্নতি হুদা ২০০৭ সালের ২০শে সেপ্টেম্বর, ভারতের হরিয়ানা রাজ্যের রোহতকে জন্মগ্রহণ করেন। তাঁর বাবা উপকার ব্যাডমিন্টনের প্রতি অনুরাগী ছিলেন। উন্নয়নের সাত বছর বয়সে তিনি নিজের সন্তানকে প্রবেশ কুমারের ব্যাডমিন্টন একাডেমিতে ভর্তি করেন। উন্নতির আদর্শ হলেন পি ভি সিন্ধু।  খেলোয়াড় জীবন    ২০২১ - ২২  ২০২১ সালে, উন্নতি হুদার প্রথম টুর্নামেন্টটি ছিল ইন্ডিয়া ইন্টারন্যাশনাল চ্যালেঞ্জ। সেখানে তিনি ফাইনালে অনুপমা উপাধ্যায়ের কাছে হেরেছিলেন। ২০২২ সালের জানুয়ারিতে, উন্নতি ২০২২ ওডিশা ওপেনে খেলেছিলেন। সেখানে তিনি তাঁর প্রথম বিডব্লিউএফ ওয়ার্ল্ড ট্যুর টুর্নামেন্টে স্মিত তোশনিওয়ালকে ফাইনালে পরাজিত করে টুর্নামেন্ট জিতেছিলেন। তিনি অনূর্দ্ধ ১৭ একক ইভেন্টে থাইল্যান্ডের ননথাবুরিতে অনুষ্ঠিত ২০২২ ব্যাডমিন্টন এশিয়া জুনিয়র অনূর্দ্ধ ১৭ এবং অনূর্দ্ধ ১৫ চ্যাম্পিয়নশিপে রৌপ্য পদক জয়ী ছিলেন।   অর্জন    বিডব্লিউএফ ওয়ার্ল্ড ট্যুর (১টি শিরোপা)  ২০১৭ সালের ১৯শে মার্চ বিডব্লিউএফ ওয়ার্ল্ড ট্যুরের ঘোষণা করা হয়েছিল এবং এটি ২০১৮ সালে বাস্তবায়িত হয়েছিল। এটি ব্যাডমিন্টন ওয়ার্ল্ড ফেডারেশন (বিডব্লিউএফ) দ্বারা অনুমোদিত অভিজাত ব্যাডমিন্টন টুর্নামেন্টগুলির একটি সিরিজ। বিডব্লিউএফ ওয়ার্ল্ড ট্যুরকে ওয়ার্ল্ড ট্যুর ফাইনালের স্তরে ভাগ করা হয়েছে, সেগুলি হল সুপার ১০০০, সুপার ৭৫০, সুপার ৫০০, সুপার ৩০০ (এইচএসবিসি ওয়ার্ল্ড ট্যুরের অংশ), এবং বিডব্লিউএফ ট্যুর সুপার ১০০। বছর টুর্নামেন্ট স্তর প্রতিপক্ষ স্কোর ফলাফল ২০২২ ওড়িশা ওপেন সুপার ১০০ স্মিত তোশনিওয়াল ২১-১৮, ২১-১১বিজয়ী   বিডব্লিউএফ আন্তর্জাতিক চ্যালেঞ্জ (১ রানার আপ)  মহিলাদের একক বছর টুর্নামেন্ট প্রতিপক্ষ স্কোর ফলাফল ২০২১ ভারত আন্তর্জাতিক চ্যালেঞ্জ অনুপমা উপাধ্যায় ১৯-২১, ১৬-২১রানার আপ    বিডব্লিউএফ আন্তর্জাতিক চ্যালেঞ্জ টুর্নামেন্ট   বিডব্লিউএফ আন্তর্জাতিক সিরিজ টুর্নামেন্ট   বিডব্লিউএফ ফিউচার সিরিজ টুর্নামেন্ট   বিডব্লিউএফ জুনিয়র ইন্টারন্যাশনাল (১ রানার আপ)  মেয়েদের একক বছর টুর্নামেন্ট প্রতিপক্ষ স্কোর ফলাফল ২০২২ ইন্ডিয়া জুনিয়র ইন্টারন্যাশনাল সরুনরক ভিতিদসর্ন ২৫-২৩, ১৭-২১, ১০-২১ রানার আপ    বিডব্লিউএফ জুনিয়র ইন্টারন্যাশনাল গ্র্যান্ড প্রিক্স টুর্নামেন্ট   বিডব্লিউএফ জুনিয়র ইন্টারন্যাশনাল চ্যালেঞ্জ টুর্নামেন্ট   বিডব্লিউএফ জুনিয়র ইন্টারন্যাশনাল সিরিজ টুর্নামেন্ট   বিডব্লিউএফ জুনিয়র ফিউচার সিরিজ টুর্নামেন্ট   কর্মক্ষমতা সময়রেখা   WFSFQF#RRRQ#AGSBNHN/ADNQ   জাতীয় দল    জুনিয়র স্তর  দলের ঘটনা ২০২২ বিশ্ব জুনিয়র চ্যাম্পিয়নশিপ ১৩তম   সিনিয়র স্তর  দলের ঘটনা ২০২২ উবার কাপ যোগ্যতা   স্বতন্ত্র প্রতিযোগিতা    জুনিয়র স্তর  ঘটনা ২০২২ বিশ্ব জুনিয়র চ্যাম্পিয়নশিপ ৪র্থ রাউণ্ড   সিনিয়র স্তর  টুর্নামেন্ট বিডব্লিউএফ ওয়ার্ল্ড ট্যুর সেরা ২০২২ ওড়িশা ওপেন জয় মহিলা ('২২)   তথ্যসূত্র    বহিঃসংযোগ     বিষয়শ্রেণী:২১শ শতাব্দীর ভারতীয় নারী বিষয়শ্রেণী:ভারতীয় নারী ব্যাডমিন্টন খেলোয়াড় বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:হরিয়ানার নারী ক্রীড়াবিদ
ফাটাফাটি ২০২৩ সালের একটি বাংলা ভাষার ভারতীয় চলচ্চিত্র। এটি পরিচালনা করেছেন অরিত্র মুখোপাধ্যায়। সিনেমায় মুখ্য চরিত্রে অভিনয়ের মাধ্যমে প্রথমবার একসঙ্গে জুটি বেঁধেছে আবির চট্টোপাধ্যায় ও ঋতাভরী চক্রবর্তী। সমাজে দেহ নিয়ে লজ্জা দেওয়ার প্রেক্ষাপটে চলচ্চিত্রটি নির্মিত।   অভিনয়শিল্পী    আবির চট্টোপাধ্যায়  ঋতাভরী চক্রবর্তী   সোমা চক্রবর্তী  স্বস্তিকা দত্ত   সংগীত  ছবির সংগীত পরিচালনার করেছেন অমিত চট্টোপাধ্যায়। গান গেয়েছেন চমক হাসান, জাভেদ আলি, অন্বেষা দত্তগুপ্ত, অনন্যা ভট্টাচার্য, শুচিস্মিতা চক্রবর্তী, পারমিতা ও পৌষালি বন্দ্যোপাধ্যায়।  ২০২৩ সালের ২৯ এপ্রিল 'যতদূর তুমি' গানের লিরিক্যাল ভিডিও প্রকাশ করা হয়। গানটি গেয়েছেন জাভেদ আলি। না.শিরোনামগানের কথাসঙ্গীতগায়কদৈর্ঘ্য১."যতদূর তুমি"জাভেদ আলি৪:১০   প্রচার  ১৪ এপ্রিল প্রযোজনা কোম্পানি উইন্ডোজে চলচ্চিত্রটির ট্রেলার প্রকাশ করা হয়।   মুক্তি  চলচ্চিত্রটি ২০২৩ সালের ১২ মে মুক্তি দেওয়া হয়।   তথ্যসূত্র     বহিঃসংযোগ      বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:অরিত্র মুখোপাধ্যায় পরিচালিত চলচ্চিত্র বিষয়শ্রেণী:অনিন্দ্য চট্টোপাধ্যায় সুরারোপিত চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:উইনডোজ প্রোডাকশনের চলচ্চিত্র
মাকরূহ (আরবি: مكروه) হলো এমন কাজ যা ইসলামিক শরিয়তে নিরুৎসাহিত বা পরিহারযোগ্য, তবে তা হারাম নয়। অর্থাৎ, মাকরূহ কাজগুলি এমন কাজ যা না করা উত্তম, কিন্তু তা করার জন্য শাস্তি বা গুনাহ হবে না। মাকরূহ কাজের মধ্যে কিছু কাজ ইসলামি শরিয়তের দৃষ্টিতে খুবই অবাঞ্ছনীয়, আবার কিছু কাজ কম গুরুত্বপূর্ণ বলে বিবেচিত। হাদীস এই দুটি হাদিস মাকরুহকে নিরুৎসাহিত করে কারণ এটি নিজেই হারাম নয় তবে হারামে পড়ার সম্ভাবনা রয়ে গেছে।:  এই দুটি হাদিস মাকরুহকে ক্ষমাযোগ্য বলে নির্দেশ করে।:    প্রকারভেদ  মাকরূহকে দুটি প্রধান শ্রেণীতে ভাগ করা হয়:   ১. মাকরূহ তাহরিমি  মাকরূহ তাহরিমি (إلى الحرام أقرب) হল সেই ধরনের কাজ যা হারামের নিকটবর্তী। এই ধরনের কাজগুলি ইসলামিক শরিয়তে অত্যন্ত নিষিদ্ধ হিসেবে চিহ্নিত এবং এগুলি পরিহার করা অত্যন্ত গুরুত্বপূর্ণ। মাকরূহ তাহরিমি কাজ করা গুনাহ হতে পারে এবং এগুলি বাদ দেওয়া জরুরি। এই প্রকারের মাকরূহ সাধারনত ওয়াজিবের বিপরীতে ব্যবহৃত হয়।  উদাহরণ: কিছু বিশেষ সময়ে নামায পড়া (যেমন, আসরের নামাযের পরে মাগরিব নামাযের আগ পর্যন্ত অন্য নামায পড়া)।   ২. মাকরূহ তানজিহি  মাকরূহ তানজিহি (إلى الحل أقرب) হল সেই ধরনের কাজ যা হালালের নিকটবর্তী। এই ধরনের কাজগুলি পরিহার করা উত্তম, তবে এগুলি করা গুনাহ নয়। মাকরূহ তানজিহি সাধারণত সুন্নত বা মুস্তাহাবের বিপরীতে ব্যবহৃত হয়। অর্থাৎ, এগুলি করা সুন্নত নয়, তবে এগুলির মধ্যে কোন গুরুতর নিষেধাজ্ঞা নেই।  উদাহরণ: অতিরিক্ত খাবার খাওয়া যা শরীরের জন্য ক্ষতিকর নয় কিন্তু পরিহার করা উত্তম।   চিংড়ি মাছের বিধান  ইমাম আবু হানিফা (রহ.)-এর মতে, চিংড়ি মাছ খাওয়া মাকরূহ। তবে অন্যান্য ইসলামিক স্কলাররা এটিকে হালাল বলে মনে করেন। ইসলামি শরিয়তের মধ্যে কিছু বিতর্ক রয়েছে চিংড়ি মাছের বিষয়ে, তবে কুরআন এবং হাদিসের ভিত্তিতে অনেক স্কলার এটি হালাল হিসেবে চিহ্নিত করেছেন।   ইমাম আবু হানিফা (রহ.) বলেন, চিংড়ি মাছ মাকরূহ হওয়া উচিত কারণ এটি স্রেফ মৎসজাতীয় প্রাণী নয়, বরং এটি বিশেষ ধরনের শূকরের মতো একটি প্রাণী হিসেবে বিবেচিত।   অন্যদিকে, অনেক ইসলামিক স্কলার বলেন, চিংড়ি মাছ হালাল কারণ এটি সমুদ্রের প্রাণী এবং কুরআন ও হাদিসে সমুদ্রের প্রাণীকে হালাল হিসেবে বিবেচনা করা হয়েছে।   মাকরূহের অন্যান্য উদাহরণ   **বিশেষ সময়ে নামায পড়া:** যেমন, আসরের নামাযের পরে মাগরিব নামাযের আগে অন্য নামায পড়া।  **অন্যান্য ইবাদত ছাড়া অতিরিক্ত খাবার খাওয়া:** যেখানে শরীরের ক্ষতি না হয়, কিন্তু পরিহার করা উত্তম।  **অতিরিক্ত কথা বলা:** যা কোন উদ্দেশ্যহীন এবং সময় নষ্টকারী, যদিও এটি গুনাহ নয়।  **অযথা তামাশা বা কৌতুক করা:** যা সমাজের জন্য ক্ষতিকর বা অপ্রীতিকর হতে পারে।   শাস্তি বা গুনাহ  মাকরূহ কাজ করার জন্য গুনাহ বা শাস্তি নির্ধারিত নয়, তবে তা পরিহার করা উত্তম। তবে, মাকরূহ তাহরিমি কাজ করলে তা হারাম কাজের কাছাকাছি হওয়ায় গুনাহ হতে পারে। অন্যদিকে, মাকরূহ তানজিহি কাজ করলে সাওয়াব অর্জন সম্ভব, কিন্তু গুনাহ হয় না।    তথ্যসূত্র    Campo, Juan Eduardo (২০০৯)। Encyclopedia of Islam। Infobase। পৃষ্ঠা 284। ISBN 9781438126968।  হাদিস: "সমুদ্রের পানি পবিত্র এবং তার মৃত প্রাণী হালাল" (মুসলিম)  মুহাম্মদ ইবনু আব্দুল্লাহ (রহ.) বলেছেন: "নদীর শিকার তোমাদের জন্য হালাল করা হয়েছে" (মায়েদা ৯৬)।  ইসলামিক শরিয়ত ও ফিকহ সম্পর্কিত গ্রন্থ: "আততাওযিহ ওয়াততালবিহ ২/১২৬"  বিষয়শ্রেণী:শরিয়াহ-তে আরবি শব্দ ও বাক্যাংশ বিষয়শ্রেণী:ইসলামি আইন বিষয়শ্রেণী:ইসলামি নীতিশাস্ত্র বিষয়শ্রেণী:ইসলামে পবিত্রতা বিষয়শ্রেণী:ইসলামি আইনের পরিভাষা
পাউল জেগিন (; জন্ম: ২৯ মার্চ ১৯৯৫) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১৬ সালে, জেগিন জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।  প্রারম্ভিক জীবন পাউল জেগিন ১৯৯৫ সালের ২৯শে মার্চ তারিখে জার্মানির মাগডেবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জেগিন জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ১ ম্যাচে অংশগ্রহণ করেছেন।  তথ্যসূত্র  বহিঃসংযোগ               বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:ভিএফএল ভলফসবুর্গ ২-এর খেলোয়াড় বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:গ্রয়টার ফুর্টের খেলোয়াড়
থাম্ব লেনি ডি (জন্ম 1968) হল লিওনার্ড ডিডেসিডিরিওর পারফর্মিং নাম, যিনি নিউ ইয়র্ক সিটির একজন ডিজে। 1980 এর দশকে একটি হাউসে ডিজে শুরু করে, ডি দ্রুত টেকনো এবং গ্যাবারের মতো কঠিন শব্দের দিকে চলে যায়। তিনি 1991 সালে সু-সম্মানিত রেকর্ড লেবেল ইন্ডাস্ট্রিয়াল স্ট্রেংথ স্থাপন করেন।   জীবনের প্রথমার্ধ  লিওনার্ড ডিডেসিডিরিও ১৯৬৮ সালে জন্মগ্রহণ করেন। তিনি শীপসহেড বে, ব্রুকলিন- এ বড় হন এবং কিশোর বয়সে একজন ডিজে হন, যখন তিনি স্থানীয় রোলার ডিস্কোতে কাজ শুরু করেছিলেন। তিনি ১৯৮৫ সালে তার প্রথম ডিজে গানটি রেকর্ড করেছিলেন।  তিনি হাউস মিউজিক বাজানো শুরু করেন এবং ফ্র্যাঙ্কি বোনস নামে আরেক তরুণ ডিজে-এর সাথে প্রতিদ্বন্দ্বিতা করেছিলেন। টমি মুস্টো দুজনকে একসঙ্গে কাজ করতে বলেন এবং তারা লুনি টিউনস নামে একটি সঙ্গীত শুরু করেন। তাদেরপ্রথম রেকর্ডটি 15,000 কপি বিক্রি হয়েছিল এবং তাদের রেভসে খেলার জন্য ইংল্যান্ডে আমন্ত্রণ জানানো হয়েছিল। তিনি যখন ইউরোপের মধ্য দিয়ে ভ্রমণ করেছিলেন, বেলজিয়াম, নেদারল্যান্ডস এবং জার্মানিতে নাচের পার্টিতে খেলেন, তখন ডি-এর স্টাইল কঠিন এবং দ্রুততর হয়ে ওঠে। তিনি টেকনো এবং গ্যাবার তৈরি করতে শুরু করেন।   কর্মজীবন  একজন সঙ্গীতশিল্পী হিসাবে প্রশিক্ষণ না পেয়েও ডি নিজে ডিজে শিখেছিলেন এবং রেকর্ড তৈরি করেছিলেন। তিনি আর্থার বেকারের প্রোডাকশন অ্যাসিস্ট্যান্ট হিসেবে কাজ শুরু করেন এবং পরে লুপের নমুনা সংগ্রহ করেন। একধরনের প্লাস্টিক দিয়ে DJing শুরু করার পর, ডি পরবর্তীতে প্রো টুল ব্যবহারে চলে আসেন। ডি বিশ্বব্যাপী অনেক জায়গায় এবং ইলেকট্রিক ডেইজি কার্নিভাল, লাভ প্যারেড এবং টুমরোল্যান্ডের মতো উৎসবে খেলেছেন। তিনি 2017 সালে থান্ডারডোমের 25 তম বার্ষিকী পার্টিতে খেলেছিলেন।  তথ্যসূত্র  বিষয়শ্রেণী:রিমিক্সার বিষয়শ্রেণী:২০শ শতাব্দীর মার্কিন সঙ্গীতজ্ঞ বিষয়শ্রেণী:২১শ শতাব্দীর মার্কিন সঙ্গীতজ্ঞ বিষয়শ্রেণী:ইলেকট্রনিক ডান্স মিউজিক ডিজে বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম